**Peter Abrahamsson**|  |
| Asmeniniai duomenys |
| **Pilnas vardas** | Peter Anders Abrahamsson |
| Gimimo data | 1988 m. liepos 18 d. (35 metai) |
| Gimimo vieta | Jorlanda, Švedija |
| Ūgis | 1,90 m |
| Svoris | 90 kg |
| Klubai |
| Dabar žaidžia | BK Häcken |
| **Numeris** | 26 |
| **Pozicija** | vartininkas |
| Jaunimo klubai |
| nežinoma  2005–2006 | Vallens IF  Örgryte IS |
| Profesionalūs klubai\* |
| 2006–20132014– | Örgryte ISBK Häcken | 0120 0(0)0193 0(0) |
| Nacionalinė komanda\*\* |
| 2006–2007  2017–2020 | Švedija U-19 rinktinė  Švedija Švedija | 002 0(0)002 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. rugpjūčio 19 d..
\*\* Nacionalinės komandos pasirodymų irįvarčių duomenys 2023 m. rugpjūčio 19 d.. |

**Pėteris Abrahamsonas** (šved. *Peter Anders Arbahamsson*; g. 1988 m. liepos 18 d.) – švedų futbolininkas, vartininkas.

Karjera
-------

Futbolą pradėjo žaisti Vallens IF jaunimo ekipose. 2005–2006 m. rungtyniavo Örgryte IS jaunimo ekipse.

### Örgryte IS

Vėliau rungtyniavo Örgryte IS pagrindinėje komandoje. 2007 m. spalio 27 d. debiutavo ekipoje Superettan (II) paskutiojo turo rungtynėse. Varžovai (Bunkenflo IF) nugalėjo rezultatu 4-2. 2007 m. sezone sužaidė vienerias lygos rungtynes.

2007 m. ir 2008 m. pradžioje Dick Last buvo pagrindiniu vartininku, tačiau 2008 m. gavus ilgalaikę traumą, pagrindiniu vartininku tapo Pėteris Arrachamsonas. 2008 m. Örgryte IS tapo Superettan nugalėtojais ir pateko į stipriausią šalies lygą.

2009 m. Allsvenskan Abrahamsonas buvo atsarginis, nesužaidė nė minutės, o Örgryte IS iškrito į žemesnį divizioną.

2010–2013 m. tapo pradiniu vartininku, o Örgryte IS svyravo tarp antrojo ir trečiojo divizionų.

Örgryte IS 2013 m. Superettan liko tarp prasčiausių ir vėl iškrito į žemesnį divizioną.

### BK Häcken

2013 m. lapkirčio mėn. persikėlė į BK Häcken. 2014 m. pagrindiniu vartininku buvo Christoffer Källqvist, Allsvenskan nesužaidė nė minutės, tačiau 2015 m. startinėje sudėtyje įsitvirtino Pėteris Abrahamsonas.

2016 m. gegužės 5 d. 2015–2016 m. Švedijos taurės finale buvo mušami vienuolikos metrų baudinai. Vartininkas du kartus atrėmė smūgius ir BK Häcken iškovojo trofėjų. Iki tol klubas nebuvo iškovojęs jokių titulų.

2019 m. gegužės 30 d. iškovojo antrąją Švedijos taurę BK Häcken istorijoje. Vartininkas finalo rungtynėse išlaikė sausus vartus, o BK Häcken sutriuškino varžovus 3:0. (Žaidė prieš AFC Eskilstuna.)

2020 m. rugpjūčio 1 d. rungtynėse prieš Djurgården, vartininkas patyrė kryžminių raiščių traumą. Į rikiuotę grįžo tik 2021 metų liepos mėnesį.

BK Häcken 2022 m. tapo Švedijos čempionais, bei iškovojo Švedijos futbolo taurę. Klubas pateko į Čempionų lygos atrankos turnyrą, o vėliau buvo perkelti į Europos lygos atrankas.

2023 m. rugpjūčio 10 d. Vilniuje rezultatu 3-1 nugalėjo „Žalgirio" klubą. Srđan Hrstić pelnė pirmus du įvarčius ir atliko rezultatyvų perdavimą, po kurio Mikkel Rygaard pasiuntė kamuolį į vartus. Žalgirietis Nassim Hnid rungtynių pabaigoje sušvelnino rezultatą.

2023 m. rugpjūčio 17 d. Europos lygos atsakomosiose rungtynėse Švedijoje BK Häcken sutriuškino „Žalgirio" klubą rezultatu 5:0. Pačioje rungtynių pabaigoje Kristoffer Lund atliko rezultatyvų perdavimą, po kurio pasižymėjo Momodou Sonko (5-0) ir baigė žalgiriečių triuškinimą. Bendras dviejų rungtynių rezultatas 8-1 lėmė, kad į kitą etapą pateko BK Häcken. Abiejose rungtynėse vartus gynė Pėteris Arbahamsonas.

Pasiekimai
----------

su BK Häcken
* Allsvenskan: 2022 m.
* Svenska Cupen: 2015–2016, 2018–2019, 2022–2023 m.

Karjera rinktinėse
------------------

Kitados atstovavo Švedijos jaunimo rinktinėms. 2017 m. pakviestas į nacionalinę rinktinę.

Švedijos vyrų futbolo rinktinė
2017 m. sausio 8 d. debiutavo Švedijos rinktinėje draugiškose rungtynėse prieš Dramblio Kaulo Kranto rinktinę. Švedai patyrė pralaimėjimą rezulatu 1-2.

2020 m. sausio 12 d. žaidė Švedijos rinktinėje draugiškose rungtynėse prieš  Kosovo rinktinę. Švedai nugalėjo varžovus rezultatu 1:0.

Išnašos
-------

1. ↑  General Information about the player Peter Abrahamsson
2. ↑  2007-10-27 Ogryte 2-4 Bunkenflo
3. ↑  Häcken värvar Peter Abrahamsson
4. ↑  Officiellt: Peter Abrahamsson klar för BK Häcken
5. ↑  Häcken vann cuptiteln efter stort drama
6. ↑  TV: Häcken cupmästare – tog säker seger mot AFC i finalen
7. ↑  Häckens mardröm: "Korsbandet är av"
8. ↑  sportas.lt naujienos: Žalgiris 1-3 Hacken (rungtynių aprašymas)
9. ↑  2023-08-10 Žalgiris 1-3 Hacken (pagal Soccerway)
10. ↑  lrt.lt naujienos: Čerurinas įvertino situaciją
11. ↑  2023-08-17 Hacken 5-0 Žalgiris (pagal Soccerway)
12. ↑  sportas.lt naujienos: apie Žalgirio pasirodymą
13. ↑  Utklassade Blåvitt – Häcken svenska mästare
14. ↑  RSSSF duomenų bazė (Čempionai ir sezonai)
15. ↑  RSSSF duomenų bazė (Taurės turnyrai)
16. ↑  Sweden vs. Ivory Coast 2017-01-08
17. ↑  Sweden vs. Kosovo 2020-01-12

Nuorodos
--------

* SOCCERWAY
* Transfermarkt
* Globalsportsarchive